cyanic-selkie/wikianc huggingface dataset:
Óscar Tabárez
Ura
Syyskuussa 2010 Tabárez allekirjoitti vuoteen 2014 ulottuvan jatkosopimuksen Uruguayn liiton kanssa. Kesällä 2011 pelatussa Copa Américassa Tabárezin suojatit jatkoivat hyviä esityksiään. Uruguay pudotti puolivälierissä isäntämaa Argentiinan ja eteni aina loppuotteluun saakka. Finaalissa Urugauy jyräsi Paraguayn 3–0 ja voitti historiansa 15. Copan mestaruuden. Tabárezille mestaruus oli uran ensimmäinen, 22 vuotta aiemmin hänen luotsaamansa Uruguay oli turnauksessa hopealla. MM-kisat 2014 alkoivat Uruguaylta kehnosti, kun Costa Rica yllätti joukkueen avausottelussa 3–1 voitolla. Tabárezin suojatit kuitenkin ryhdistäytyivät ja voittivat Englannin 2–1 ja Italian 1–0 edeten lohkovaiheesta pudotuspeleihin. Uruguayn tie MM-kisoissa katkesi pudotuspelien ensimmäiselle kierrokselle 2–0 tappioon Kolumbialle. Turnauksessa puhutti Luis Suárezin ulosajo ja pitkä pelikielto tämän purtua Giorgio Chielliniä lohkovaiheen viimeisessä ottelussa. Tabárezin mielestä hyökkääjälle langetettu neljän kuukauden pelikielto oli ylimitoitettu ja hän jätti protestiksi tehtävänsä FIFAn komiteoissa. Konkarivalmentaja itse joutui kolmen ottelun toimitsijakieltoon elokuussa 2015 käytöksestään Copa Américan puolivälieräottelussa Chileä vastaan. Tappio kyseisessä ottelussa pudotti vuoden 2011 mestarijoukkueen turnauksesta.
Uruguay tavoitteli Tabárezin johdolla menestystä myös Copa América Centenariossa 2016, mutta menestys oli heikkoa. Avausottelussa Meksiko kukisti Uruguayn 3–1. Ottelun alussa Uruguaylle soitettiin vahingossa Chilen kansallislaulu. Toinen ottelu päättyi 0–1 tappioon Venezuelalle, mikä tarkoitti Uruguayn putoamista turnauksen pudotuspeleistä. Viimeisessä paineettomassa ottelussa kaatui Jamaika 3–0. Uruguay jäi pudotuspelien ulkopuolelle ensimmäisen kerran 19 vuoteen ja sijoitus oli maajoukkueen historian heikoin. Tabárez sai potkut Uruguayn maajoukkueesta marraskuussa 2021 heikkojen MM-karsintatulosten vuoksi. Hän ennätti valmentaa Uruguayta peräti 15 vuoden ajan.
Muuta
Tabárez on koulutukseltaan opettaja ja työskenteli koulussa ennen valmennusuransa aloittamista. Hänen lempinimensä El Maestro tarkoittaa opettajaa. Heinäkuussa 2016 kerrottiin, että Tabárez sairastaa Guillain–Barrén oireyhtymää.
Have a Nice Day (Roxetten albumi)
Have a Nice Day on ruotsalaisen pop-yhtye Roxetten albumi. Se julkaistiin 22. helmikuuta 1999.
Jovaišiai
pienoiskuva|Jovaišiai Jovaišiai on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 167 asukasta.
Rukoushuonekunta
Rukoushuonekunta eli Rukoushuoneseurakunta oli seurakunnan laita-alueella toimiva evankelis-luterilaisen kirkon yhteisö, jolla oli oma rukoushuone jumalanpalveluksia varten. Rukoushuonekunnan perustamiseen tarvittiin valtioneuvoston hyväksyntä. Rukoushuonekunta oli kirkkolain alainen ja sillä oli oikeus verottaa jäseniään. Rukoushuonekunnan päättäviä elimiä olivat kirkonkokous ja kirkkoneuvosto. Nykyisessä kirkkolaissa ei ole käsitettä rukoushuonekunta. Rukoushuonekunnan vanhentunut nimitys on saarnahuonekunta.
Newforestinponi
thumb|Newforestinponi
Newforestinponi (myös New Forest -poni, puhekielessä usein NF tai nyffi) on esihistorialliselta ajalta peräisin oleva brittiläinen ponirotu. Rodun alkuperästä ei ole tarkkaa tietoa, mutta myöhemmin siihen on risteytetty muun muassa walesinponeja, ylämaanponeja sekä arabian- ja englannintäysiverisiä. Newforestinponi on kotoisin Hampshiren kreivikunnan New Forestin alueelta, missä ponit ovat eläneet vapaina metsissä jo vuosisatojen ajan. Poneja elää yhä alkuperäisen kotiseutunsa metsissä, missä niiden elämä ei ole helppoa: ruokaa on vähän ja sen laatu on huonoa. Poneista onkin kehittynyt vähään tyytyviä, kestäviä ja varmajalkaisia.
Ominaisuudet
Newforestinponeilla on erinomainen ratsuponin rakenne. Monista risteytyksistä huolimatta rotu on yhtenäinen. Yleisilmeeltään newforestinponin tulisi olla sopusuhtainen, vankkarakenteinen ja ratsutyyppinen. Ponin säkäkorkeus ei saa ylittää 148 cm korkeutta. Alarajaa ei ole, mutta ponit ovat hyvin harvoin alle 120 cm korkeita. Newforestinponeilla sallitaan kaikki muut värit paitsi valkovoikko (BEC) ja kirjava. Voikkovärit sallitaan tammoilla ja ruunilla, mutta "sinisilmäisiä voikkoja" (BEC tai blue-eyed cream) ei hyväksytä. Ruunikko ja sen eri sävyt ovat tavallisimmat värit. Valkoiset merkit ovat sallittuja ainoastaan päässä ja jaloissa, eivätkä ne saa ylittää kintereitä tai polvia.
Newforestinponeilla tulee olla loivat ja pitkät lavat, syvä runko, vahva luusto, hyväasentoiset, kovaluiset ja suorat jalat sekä pyöreät ja kovat kaviot. Takaosan tulee olla voimakas ja hyvin muodostunut. Pään tulisi olla siro ja ponimainen, kaulan pitkä ja hyvin liittynyt. Liikkeiden tulee olla tarmokkaat, irtonaiset ja suorat, muttei kuitenkaan liioitellut. Luonteeltaan newforestinponit ovat valppaita, rauhallisia ja yhteistyöhaluisia. Niitä on luonteensa puolesta erityisen helppo kouluttaa ja käsitellä, ja ne sopivatkin hyvin lasten poneiksi. Ne ovat hyviä ratsuja ja valjakkoponeja. Newforestinponit ovat nykyään erinomaisia lasten kisaponeja, joilla kilpaillaan yleensä este- ja kouluratsastuksessa
Newforestinponit maailmalla ja Suomessa
Newforestinponi on suosittu rotu myös Ison-Britannian ulkopuolella. Niitä onkin viety paljon muualle Eurooppaan, Pohjois-Amerikkaan, Australiaan ja Uuteen-Seelantiin. Suomessa on noin 1200 rekisteröityä newforestinponia, ja vuosittain syntyy 40–50 varsaa. Rotu kuuluukin meillä suosituimpiin ponirotuihin, ja sillä on Suomessa myös kantakirja.
Newforestinponia käytetään paljon ratsuponijalostuksessa.
Thin Lizzy (albumi)
Thin Lizzy on samannimisen irlantilaisen rock-yhtyeen debyyttialbumi vuodelta 1971.
Roope-karhu (piirrossarja)
Roope-karhu on vuosina 1991–1997 valmistunut 65-osainen piirrossarja, joka perustuu Mary Tourtelin luomaan Roope-karhu-sarjakuvaan.
Sarjaa esitettiin Kanadassa YTV-kanavalla. Yhdysvalloissa sitä esitettiin ensin Nickelodeonissa ja myöhemmin CBS-kanavalla. Suomessa sarja esitettiin MTV3-kanavalla 1990-luvulla suomenkielisellä puheella Film & Cartoon Finlandin jälkiäänittämänä.
Jaksot
Jaksojen alkuperäiset englanninkieliset nimet ovat suluissa. Perässä on jaksojen ensimmäiset esityspäivät Suomessa.
Suomenkieliset ääninäyttelijät
Listassa vain osa hahmoista.
Kévin Anin
Kévin Anin (s. 5. heinäkuuta 1986 Le Havre) on ranskalainen jalkapalloilija, joka edustaa Ligue 1:ssa pelaavaa OGC Niceä. Oikeajalkaisen Aninin pelipaikka on keskikenttäpelaaja. Hän ei ole pelannut yhtään ottelua loukkaannuttuaan kesällä 2013 auto-onnettomuudessa.
Duca degli Abruzzi -luokka
Duca degli Abruzzi -luokka oli Italian kuninkaallisen laivaston kahden vuosina 1933-1937 valmistetun kevyen risteilijän muodostama alusluokka toisessa maailmansodassa. Noin vuosi edeltäneen Duca d'Aosta -luokan jälkeen tilattiin kaksi uutta alusta, joiden suunnitelmat olivat pääosin samat kuin edeltäjillään.
Suviranta (Järvenpää)
Suviranta on taiteilija Eero Järnefeltin talo Järvenpäässä, Tuusulanjärven rannassa. Talo on rakennettu vuonna 1901 ja talon suunnitteli Järnefeltin ystävä, arkkitehti Usko Nyström.
Järnefelt asui perheineen talossa vuoteen 1917, jonka jälkeen he muuttivat Helsinkiin. Myös F. E. Sillanpää on oleillut talossa. Eero Järnefeltin tytär Laura Järnefelt muutti taloon vuonna 1933, ja asui talossa kuolemaansa, vuoteen 1985 saakka.
Grūtas
thumb|oikea|200px|[[Josif Stalin|Stalinin patsas Grūtasissa.]]
Grūtas on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 782 asukasta.
Suviranta (Järvenpää)
Järvenpään kaupunki osti 775 00 eurolla tammikuussa 2018 Suvirannan sen omistajalta ja talossa asuvalta Järnefeltin tyttärenpojalta Juhani Kolehmaiselta, jolle jäi elinikäinen asumisoikeus taloon. Kauppaan kuuluu myös talon irtaimistoa noin 75 000 euron arvosta. Taloon pääsee kesäaikoina tutustumaan varaamalla ajan etukäteen. Talosta on tarkoitus aikanaan tehdä Järnefelt-museo.
Lähteet
https://www.is.fi/kotimaa/art-2000006354445.html
Grūtas
Lähteet
54.03306°N, 24.07806°W
Jean-Pierre Bemba
thumb|Jean-Pierre Bemba (2006)
Jean-Pierre Bemba Gombo (s. 4. marraskuuta 1962) on Kongon demokraattisen tasavallan poliitikko ja entinen kapinallisjohtaja.
Bemban isä Bemba Saolona oli menestyksekäs liikemies ja Mobutu Sese Sekon läheinen kumppani. Bemba vietti lapsuutensa Kinshasassa, Brysselissä sekä Gbadolitessa Pohjois-Kongossa, joka oli Mobutun lapsuudenkylä ja myöhemmin "Viidakon Versailles." Mobutu otti hänet henkilökohtaiseksi avustajakseen hänen täytettyään 30. Isä Saolona pääsi myös lyhyeksi aikaa talousministeriksi Laurent Kabilan hallitukseen, kun hänen joukkonsa marssivat Kinshasaan toukokuussa 1997 ja syrjäyttivät Mobutun.
Vuonna 1998 Bemba muodosti Kongon vapautusliikkeen (MLC) Ugandan presidentin Yoweri Musevenin tuella Kabilaa vastaan. Muutamassa kuukaudessa MLC sai haltuunsa koko Pohjois-Kongon. Bemban sotavoima pakotti lopulta Kabilan toinen Kongon sodan päättäneeseen rauhansopimukseen. Hänet nimitettiin yhdeksi neljästä varapresidentistä siirtymäajan hallitukseen 2003–2006.
Bemba joukot kukistivat myös kapinayrityksen Keski-Afrikan tasavallassa presidentti Ange-Félix Patasséa vastaan 2002. Kun Patassé kaadettiin vallankaappauksella, hänen seuraajansa syytti Bembaa siviilien murhista, ryöstelystä ja joukkoraiskauksista.
Bemba oli ehdolla kesän 2006 Kongon presidentinvaaleissa. Bemban kannatus oli korkeinta pääkaupungissa lingalankielisessä Länsi-Kongossa, mukaan lukien Kinshasassa. Hän sai ensimmäisellä kierroksella toiseksi eniten ääniä, noin 20 %, vastaan Joseph Kabilan saamat 44 %. Miehet kohtasivat toiselle kierroksella lokakuun lopussa, jolloin Kabila valittiin presidentiksi.
Bemba ei hyväksynyt tulosta. Hän pakeni maasta maapetossyytöksiä, kun hänen joukkonsa ja maan armeija taistelivat Kinshasassa 22.–23. maaliskuussa 2007 muutaman kuukauden presidentinvaalien jälkeen hänen kieltäydyttyä luopumasta yksityisarmeijastaan. Joukkojensa koettua tappion hallituksen joukoille Bemba pakeni Etelä-Afrikan lähetystöön, jossa hän piileskeli perheineen kolme viikkoa. 11. huhtikuuta 2007 YK:n rauhanturvaajat saattoivat hänet lentokentälle, josta hän lensi yksityisjetillä Portugalin Faroon samaan hoitoa vanhaan jalkavammaansa. Myöhemmin hän oleskeli Portugalin poliisin suojaamana huvilassa Quinta do Lagossa.
Bemba pidätettiin toukokuussa 2008 Belgiassa syytettynä sotarikoksista ja rikoksista ihmisyyttä vastaan.
Bemba omistaa edelleen Kongossa kaksi televisiokanavaa ja yhden radiokanavan, joiden toiminnan "aseistetut miehet" katkaisivat heinäkuussa 2010.
Jyvälahti
Jyvälahti (myös Jyvöälahti, ) on autioitunut kylä Karjalan tasavallan Kalevalan piirin Luusalmen kunnassa Venäjällä. Se sijaitsee Ylä-Kuittijärven Kotilahden rannalla 15 kilometriä Uhtualta lounaaseen.
Jyvälahden kylä mainitaan Repolan pogostan valvontakirjassa vuonna 1679, jolloin siellä oli neljä taloa. Vuonna 1905 se kuului Uhtuan volostin eli kunnan Jyvälahden kyläkuntaan. Kuudenkymmenen kahden talon ja 231 asukkaan Jyvälahti oli Uhtuan kunnan toiseksi suurin kylä, jossa oli kirkko, koulu ja kyytiasema.
1920-luvulla perustettiin Uhtuan piirin Jyvälahden kyläneuvosto, johon vuonna 1933 kuuluivat myös Alajärven ja Enonsuun kylät. Kyläneuvoston alueella oli 484 asukasta, joista 443 oli karjalaisia, 22 suomalaisia ja 18 venäläisiä. Jyvälahden kylässä oli 228 asukasta. Sen kylänosia olivat Lampela, Lunta, Mantšo, Portahat, Suuriniemi, Tiilikkälä, Tuopää, Vaara ja Venaho. Toisen maailmansodan jälkeen Jyvälahti liitettiin Uhtuan kyläneuvostoon. Nykyään siellä on vain kesäasutusta.
Jyvälahdessa kävivät muun muassa A. J. Sjögren ja Elias Lönnrot, mutta runokylänä se ei ollut merkittävä. Se on jäänyt kulttuurihistoriaan ennen kaikkea I. K. Inhan vuonna 1894 ottamien valokuvien ansiosta. Nykyään Jyvälahti on yksi rakennuskannaltaan ja maisemiltaan parhaiten säilyneistä Vienan Karjalan kylistä. Virallisesti sillä on historiallisen asutuksen status. Rakennusmuistomerkkeihin kuuluvat 1800-luvun puolivälissä pystytetty tsasouna, kaksi vanhaa asuintaloa ja aitta. Kylän lähellä on kivikautisia asuinpaikkoja.
Pohjoismaisen Yhdyspankin talo (Karhula)
thumb|250px Pohjoismaisen Yhdyspankin talo on Alvar Aallon suunnittelema liikerakennus Karhunkulmaksi kutsutussa paikassa Karhunkadun varrella, Karhulan keskustassa nykyisen Kotkan kaupungin alueella. Talo on rakennettu 1940-luvun alussa, ja se edustaa puhdasta funktionalismia. Rakennus on osa Karhulan teollisuusympäristö-nimistä valtakunnallisesti merkittäviin rakennettuihin kulttuuriympäristöihin Suomessa kuuluvaa aluetta.
J. Raymond Ylitalo
John Raymond Ylitalo (25. joulukuuta 1916 Floodwood, Minnesota – 10. helmikuuta 1987 Washington DC) oli amerikansuomalainen diplomaatti joka toimi Yhdysvaltain Paraguayn suurlähettiläänä 1970-luvun alussa. Hän julkaisi myös kolme Suomessa ilmestynyttä muistelmateosta 1970- ja 1980-lukujen vaihteessa.
Ylitalon vanhemmat olivat Kalajoen Raution kylästä kotoisin ollut metsätyömies ja maanviljelijä Jussi Ylitalo ja Saima Maria o.s. Pihlaja. Hän kävi Floodwood High Schoolin ja suoritti Bachelor of Arts-tutkinnon St. Olaf Collegessa Minnesotan Northfieldissä sekä Master of Business Administration -tutkinnon Northwestern Universityssä Chicagossa.
Ylitalo toimi kaupallisten aineiden opettajana Alabaman yliopistossa 1938–1941. Hän palveli FBI:n erikoisagenttina 1941–1946, kunnes siirtyi 1946 Yhdysvaltain ulkoasiainhallinnon palvelukseen. Hänen ensimmäinen toimipaikkansa oli Yhdysvaltain Helsingin-suurlähetystö‎ssä, jossa hän työskenteli attaseana 1946–1950.
Ylitalo toimi Suomessa lähetystön poliittisena asiantuntijana. Hän tarkkaili kommunistien ja Neuvostoliiton toimintaa sekä piti yhteyttä kommunisteja vastustaneisiin piireihin Suomessa sekä järjesti näille taloudellista tukea muun muassa vaalityöhön. Ylitalo piti yhteyksiä muun muassa kokoomuksen eduskuntaryhmän puheenjohtajaan Arvo Salmiseen, maalaisliiton ryhmäjohtajaan Juho Koivistoon, edistyspuolueen ryhmänjohtajaan Kalle Kauppiin ja sosiaalidemokraattien ryhmänjohtajaan Väinö Hakkilaan sekä lisäksi asevelisosialisteihin kuuluneisiin Olavi Lindblomiin, Aku Sumuun, Väinö Leskiseen, Unto Varjoseen, Yrjö ”Jahvetti” Kilpeläiseen ja Aleksi Aaltoseen. 1970-luvun lopulla Ylitalo julkaisi tästä toiminnasta kaksi muistelmateosta Salasanomia Helsingistä Washingtoniin ja Vaaran vuosilta 50-luvulle.
Suomesta lähdettyään Ylitalo työskenteli 1950-luvulla muun muassa Yhdysvaltain konsulivirastoissa Münchenissä ja Cebu Cityssä Filippiineillä. 1960-luvun lopulla hän oli Yhdysvaltain suurlähetystössä Méxicossa.
Ylitalo toimi Yhdysvaltain Paraguayn suurlähettiläänä 1969–1972. Sen jälkeen kun Paraguay kieltäytyi karkottamasta maasta heroiinin salakuljetusta Yhdysvaltoihin johtanutta Auguste Ricordia, Ylitalo joutui vuoden 1972 alkupuolella kritiikin kohteeksi amerikkalaisissa tiedostusvälineissä, koska hänellä katsottiin olleen liian läheiset suhteet Paraguayn diktaattoriin Alfredo Stroessneriin, jonka hallinnon arveltiin sekaantuneen huumekauppoihin. Presidentti Richard Nixon joutui kutsumaan Ylitalon kotiin syyskuussa 1972.
Ylitalo toimi viimeksi Yhdysvaltain pääkonsulina Torontossa 1973–1976 ja jäi sitten eläkkeelle. Hän kuoli syöpään helmikuussa 1987 washingtonilaisessa Sibley Memorial -sairaalassa.
Ylitalo oli naimisissa Jean Sarchetin kanssa ja heillä oli neljä lasta.
Frillesås BK
Frillesås Bandy eli virallisemmin Frillesås Bandyklubb (BK) on vuonna 1960 perustettu Ruotsin järvialueen maakunnan Hallandin Kungsbackan kunnan jääpalloseura. Seuran edustusjoukkue pelaa Ruotsin korkeimmalla sarjatasolla Elitserienissä.
Mountain View
Mountain View voi viitata seuraaviin paikannimiin:
Suokaniini
Suokaniini (Sylvilagus palustris) on Yhdysvaltain kaakkoisosien suoalueilla elävä jäniseläin. Sitä ei tule sekoittaa rämekaniiniin (Sylvilagus aquaticus).
Valaistuminen
Valaistuminen filosofisena käsitteenä
'Valaistuminen' on länsimaisena filosofisena käsitteenä ihmisen korkein tiedon tai viisauden taso.
Valaistuminen buddhalaisuudessa
Buddhalaisuuden keskiössä on Buddha, valaistunut eli kirjaimellisesti "herännyt". Valaistuminen tarkoittaa oman valaistumispotentiaalin eli buddhaluonnon herättämistä ja tiedostamista. Buddhalaisuudessa valaistumisella on kontekstista riippuen monta eri tarkoitusta ja tasoa, sillä esimerkiksi Buddhan kokema täydellinen valaistuminen (anuttarā-samyak-saṃbodhi) on eri tasoinen valaistuminen kun zen-buddhalaisuudessa koettava satori.
Nirvana
Yleisesti buddhalaisuudessa valaistumisella tarkoitetaan nirvanaa, eli kolmen mielen myrkyn (takertuminen, viha ja tietämättömyys) lakkaamista. Sanskritinkielen sana nirvāṇa tarkoittaakin "sammuksiin puhaltamista" tai "lakkaamista".
Buddhan opetusten mukaan nirvana saavutetaan jaloa kahdeksanosaista tietä seuraamalla. Meditaatioharjoitukset ovat olennainen osa buddhalaista harjoitusta, sillä meditaatiosta syntynyt viisaus poistaa tietämättömyyden ja sen myötä vapauttaa takertumisesta uudelleensyntymiseen.
Valaistuminen hindulaisuudessa
Hindulainen termi valaistumiselle on mokša. Dualistinen hindulaisuus, kuten esimerkiksi valtaosa Vaishnava-traditioista, mieltää mokšan vapautettuna tilana jossa triputi (tietäjä, tiedetty ja tieto: yksilösielu, jumala ja jumalsuhde) säilyy ennallaan. Monistisessa Advaita Vedanta -koulukunnassa mokša tarkoittaa triputin eliminoivaa yksilösielun (atman) oivallusta luonteestaan kaiken sisältävänä maailmansieluna (brahman).
Valaistuminen jainalaisuudessa
Jainalaisuudessa mokša ja nirvana ovat sama asia. Tämän olotilan saavuttanut henkilö on Siddha, jumala.
Jaskonys
pienoiskuva|Jaskonys Jaskonys on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 131 asukasta.
Fakola
Fakola on maalaiskunta ja sen keskuskylä Sikasson alueen Kolondiéban piirissä Malissa. Se sijaitsee lähellä Norsunluurannikon rajaa 80 kilometriä Kolondiébasta etelään. Kunnassa on 28 400 ja keskuskylässä 6 200 asukasta.
Fakolan kunta rajoittuu pohjoisessa Kolondiéban piirin Farakon ja Bougoulan ja lännessä Bougounin piirin Sibirilan kuntiin sekä idässä ja etelässä Norsunluurannikkoon. Seudulla on useita pysyviä jokia ja järviä. Se kuuluu Sudanin ja Guinean siirtymäalueeseen.
Kuntaan kuuluu 14 kylää. Asukkaat ovat etupäässä bambaroita. Lisäksi on fulbeja, soninkeja ja bozoja. Yleisin kieli on bambara.
Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, maapähkinä ja lehmänpapu. Kotieläimiä ovat naudat, lampaat, vuohet ja aasit. Lisäksi harjoitetaan pienimuotoista kaupankäyntiä.
Maastohiihto olympialaisissa
Maastohiihto on ollut olympiaohjelmassa ensimmäisistä talviolympialaisista lähtien, vuodesta 1924. Parhaiten menestynyt maa on Norja. Eniten mitaleita voittanut hiihtäjä on norjalainen Marit Bjørgen, joka on voittanut 15 mitalia. Naiset ovat osallistuneet talviolympialaisten hiihtokilpailuihin vuodesta 1952.
Bruce Leen patsas
thumb|300px|Bruce Leen patsas Hongkongissa Bruce Leen patsas on rakennettu Bruce Leen muistolle. Patsas sijaitsee Kiinassa Hongkongin kaupungin Tähtien aukiolla. Patsas on 2,5 metriä korkea pronssinen patsas. Patsas paljastettiin 27. marraskuuta 2005, joka olisi ollut Bruce Leen 65. syntymäpäivä.
Sala-ampuja (elokuva)
Sala-ampuja (The Sniper) on yhdysvaltalainen Edward Dmytrykin ohjaama ja Stanley Kramerin tuottama mustavalkoinen rikoselokuva vuodelta 1952. Se on aikansa trilleri, jossa yritetään valottaa henkilön sarjamurhaajaksi kehittymisen syitä, lynkkausmielialaa ja median, poliitikkojen ja poliisin vastuuta. Elokuvassa liikutaan San Fransiscossa, ja sen pääosissa ovat naisia vihaavaa sarjamurhaajaa Eddie Milleriä esittävä Arthur Franz ja poliisiluutnanttia esittävä Adolphe Menjou. Jo elokuvan alussa paljastetaan murhaajan henkilöllisyys ja se, että hän on häiriintynyt seksuaalirikollinen.
Elokuvaa on väitetty muun muassa Likaisen Harryn edeltäjäksi. Suomessa elokuvan ensi-ilta oli valmistumisvuonna, sen on esittänyt televisiossa MTV-2 vuonna 1967 ja Yle Teema -kanava kahdesti lokakuussa 2017.
Kuvatarkkaamo
Kuvatarkkaamo on televisiotuotantotilojen, televisiostudion tai ulkotuotantoauton yksikkö, missä säädetään televisiokuvaa. Kuvatarkkaamo kuuluu monikameratuotantoon. Kuvatarkkaamossa sijaitsevat kunkin televisiokameran tarkkailuyksiköt. Niissä säädetään kameran kuvan laatua, mm. valkoisen tasoa, mustan tasoa, keskialuetta eli gammaa ja värien sävyjä. Kamerat myös säädetään teknisesti sellaisiksi, että eri kameroitten kuvia voidaan leikata keskenään. Tämä leikkaustoiminta tapahtuu televisio-ohjaamossa. Kuvatarkkaamossa työskentelee kuvatarkkailija, ja videokuvia leikkaa mikseri eli videomiksaaja. .
Monikameratuotannon kuvatarkkaamo on yleensä valaistustarkkaamon yhteydessä, koska valaistuksen oikea säätäminen on hyvän kuvatarkkailun edellytys. Näin valaistuksesta vastaava kuvaaja, valaistusmestari tai valaisija sekä kuvatarkkailija työskentelevät tiiviissä yhteistyössä.
Eduskuntavaalit 2019
'''Suomen 38. eduskuntavaalit''' järjestettiin sunnuntaina 14. huhtikuuta 2019, ja niissä valittiin kansanedustajat eduskuntaan vaalikaudelle 2019–2023.
Luettelo Monacon hallitsijoista
Tämä on luettelo Monacon hallitsijoista, jossa ovat Monacon hallitsijat kronologisessa järjestyksessä. Vuodesta 2005 Monacoa on hallinnut ruhtinas Albert II.
Eduskuntavaalit 2019
Vaalien ääniharava oli perussuomalaisten puheenjohtaja Jussi Halla-aho. Valituista kansanedustajista naisia oli 93, mikä oli enemmän kuin koskaan aiemmin. Edellinen ennätys oli vuodelta 2011, jolloin naisia valittiin eduskuntaan 85. Toinen vaalien erityispiirre oli, että huomattava määrä pitkäaikaisia kansanedustajia jätti eduskunnan. Esimerkiksi keskustassa koettiin miltei täydellinen sukupolvenvaihdos; puolueen eduskuntaryhmässä ei vaalien jälkeen ollut enää ketään 1980-luvulla tai aiemmin kansanedustajana toiminutta. Vaaleissa kansanedustajien keski-ikä aleni hieman. Valituiksi tulleiden keski-ikä oli 46 vuotta, kun vuonna 2015 se oli ollut yhden vuoden korkeampi. Toisaalta alle 30-vuotiaita kansanedustajia oli nyt vain kahdeksan. Keväällä 2019 valitun eduskunnan kuopus oli tamperelainen vihreiden listoilta valittu 24-vuotias yhteiskuntatieteiden opiskelija Iiris Suomela. Ensimmäisen kerran eduskuntavaalien historiassa jokaisen puolueen osuus vaaleissa annetuista äänistä jäi alle 20 prosentin.
Vaaleissa eniten paikkoja sai sosiaalidemokraatit 40 paikalla. Myös perussuomalaiset, kokoomus, vihreät ja vasemmistoliitto nostivat paikkamääriään edellisistä vaaleista. Keskusta ja Siniset olivat ainoat paikkoja menettäneet eduskuntapuolueet, kun taas RKP ja kristillisdemokraatit säilyttivät paikkansa. Edellisellä vaalikaudella perustettu Liike Nyt valittiin ensi kertaa vaaleilla eduskuntaan sen puheenjohtaja Hjallis Harkimon pidettyä paikkansa.
Vaalien jälkeen oikeusministeriön puoluerekisteristä poistettiin kaksi puoluetta, jotka eivät olleet saaneet yhtäkään kansanedustajaa kaksissa peräkkäisissä vaaleissa. Kyseiset puolueet olivat Suomen Kommunistinen Puolue ja Kommunistinen Työväenpuolue.
Vaalikamppailu
SDP:n Antti Rinne oli luvannut vappuna 2018 eläkkeisiin korotusta, mistä käytettiin nimitystä vappusatanen.
Vaalitaistelua sävytti kaksi erillistä ympäristöteemaa. Perussuomalaiset jättäytyivät ainoana ryhmänä eduskuntapuolueiden joulukuussa 2018 sopimien ilmastotavoitteiden ulkopuolelle. Vaaleissa perussuomalaiset vetosivatkin moniin sellaisiin äänestäjiin, jotka pelkäsivät erilaisten ilmastotoimien vaikutusta omaan elämäänsä. Toinen poikkeuksellinen vilkas ilmastoa sivunnut keskustelu käytiin juuri vaalien alla siitä, kuinka paljon metsiä voitiin Suomessa hakata kestävästi. Keskusta kantoi huolta teollisuuden puunsaannista, vihreät puolestaan vaativat hakkuumäärien vähentämistä, ja sosialidemokraatit joutuivat tasapainoilemaan teollisuusmyönteisen ammattiyhdistyssiipensä ja ympäristönäkökohtia painottaneen punavihreän siipensä välillä.
Kokoomus joutui vaaleihin valmistauduttaessa ahtaalle, kun eri puolilta maata paljastui vakavia vanhusten hoitoon liittyneitä epäkohtia ja suoranaisia laiminlyöntejä. Monet ongelmista olivat yksityisissä hoitolaitoksissa, joiden asioiden ajajaksi Kokoomus oli sote-uudistukseen liittyneessä julkisessa keskustelussa leimautunut. Puolue jäi lopulta yksin vastustamaan täsmällisen hoitajamitoituksen kirjaamista lakiin eikä onnistunut edes perustelemaan kantaansa selvästi. Maahanmuutto- ja turvapaikkapolitiikasta ei syntynyt niin merkittävää vaaliteemaa kuin etukäteen oli arveltu. Näillä teemoilla ratsastaen perussuomalaiset menestyivät lähinnä Oulussa, jossa oli syksyllä 2018 tullut ilmi useita yleistä mielipidettä kuohuttaneita, maahanmuuttajien tekemiä seksuaalirikoksia.
Vaalikamppailua varjostivat eräiden kärkipoliitikkojen terveysongelmat. SDP:n puheenjohtaja Antti Rinne sairastui joululomallaan Espanjassa keuhkokuumeeseen ja joutui jäämään kahdeksi kuukaudeksi sairauslomalle. Tämän lisäksi hänellä todettiin sepelvaltimotauti, jonka tukkima verisuoni avattiin pallolaajennuksella. Kesken Rinteen sairausloman tuli tieto, että SDP:n varapuheenjohtajan Maarit Feldt-Rannan syöpä oli uusiutunut, minkä vuoksi hän luopui ehdokkuudestaan vaaleissa. Vihreän liiton puheenjohtaja Touko Aalto oli syksyllä 2018 jättänyt paikkansa uupumuksen ja masennuksen vuoksi, ja puolue lähti vaaleihin väliaikaiseksi puheenjohtajaksi valitun Pekka Haaviston luotsaamana.
Menkalinan
thumb|Menkalinan ajomiehessä
Menakalinan eli β Aurigae on Ajomiehen tähdistön toiseksi kirkkain tähti. Kyseessä on muuttuva kaksoistähti, tarkemmin pimennysmuuttuja. Zdeněk Kopalin jaottelun vuodelta 1955 mukaan se lasketaan erillisiksi kaksoistähdiksi, jonka komponentit eivät luovuta toisilleen massaa, sillä ne ovat kriittistä Rochen pintaa selvästi pienemmät. Se on kuitenkin niin kirkas, että se näkyy helposti Maahan ilman kaukoputkea.
Eduskuntavaalit 2019
Vaalipiirit ja vaaliliitot
Kansanedustajat valittiin 13 vaalipiiristä, joiden paikkaluku määräytyi 31. lokakuuta 2018 tarkastetun asukasluvun perusteella, sekä Ahvenanmaan maakunnan vaalipiiristä, josta valitaan aina yksi edustaja. Vuoden 2015 vaaleihin verrattuna Savo-Karjalan vaalipiiri menetti yhden eduskuntapaikan, ja vastaavasti Uudenmaan vaalipiiri sai yhden lisäpaikan.
Kanervatöpökatti
Kanervatöpökatti, aikaisemmalta nimeltään vihreätöpökatti ja vihertöpökatti, (Metrioptera brachyptera) on Suomessa tavattava hepokattilaji. Se muistuttaa suuresti lähisukulaistaan heinätöpökattia. Lajit erottaa varmimmin siitä ettei keskiruumiin sivuilla ole selvää, vaaleaa U-kirjaimen muotoista kuviota. Lisäksi kanervatöpökatti on selkäpuoleltaan yleensä tummemman vihreä.
Kanervatöpökatti elää Suomessa soilla ja rämeiköillä sekä myös kuivissa kanervaa kasvavissa kangasmetsissä Etelä-Lappiin asti.
Eduskuntavaalit 2019
Äänikynnys
Lapin vaalipiirissä Vihreiden ehdokkaana ollut Riikka Karppinen keräsi 7 818 ääntä, mutta jäi silti valitsematta eduskuntaan. Se on Suomen historian suurin sellainen eduskuntavaalien äänimäärä, jonka kerännyt jäi eduskunnan ulkopuolelle. Vanha ennätys oli niin ikään Vihreiden Tarja Cronbergin 7 804 ääntä Pohjois-Karjalan vaalipiirissä vaaleissa 2007. Karppinen sai piirissään toiseksi eniten ääniä, mutta suhteellisen vaalijärjestelmän takia eduskuntaan pääsi hänen sijastaan keskustan Markus Lohi, joka sai 4 969 ääntä.
Oikeusministeriön vaalijohtaja Arto Jääskeläinen toteaa, että reaalinen äänikynnys oli Uudellamaalla 2,3 prosenttia ja Lapissa 9,7 prosenttia. Siten lappilaiset ja uusmaalaiset äänestäjät ovat Jääskeläisen mukaan eriarvoisessa asemassa.
Vaalirahoitus
Läpi päässeistä ehdokkaista eniten rahaa kampanjaansa käytti Elina Lepomäki: 115 546,68 euroa. Läpi päässeistä yli sata tuhatta euroa kuluttivat myös Heikki Vestman, Antti Häkkänen, Ruut Sjöblom ja Arto Satonen. Eduskuntaan tai varasijalle päässeiden kampanjaansa käyttämien summien mediaani oli 31 104,00 €. Vähiten rahaa käytti Jussi Halla-aho: vain 307,52 euroa.
Varasijalle jääneistä ehdokkaista eniten rahaa käytti Kauko Turunen (kd/sit.) : 112 392,53 euroa. Myös varasijalle jääneen Milla Bruneaun (kok.) kampanja maksoi yli 100 000 euroa.
Lepomäki satsasi yhtä saamaansa ääntä kohden noin kuusi euroa rahaa. Kauko Turusen äänelle taas tuli hintaa yli 43 euroa. Jussi Halla-ahon äänelle tuli hintaa vain sentin verran.
Lain mukaan yksi taho saa tukea yhtä ehdokasta enintään 6 000 eurolla, mutta jotkut pilkkovat antamansa tuen osiin ja kanavoivat sen ehdokkaalle usean hallinnoimansa yrityksen kautta. Esimerkiksi Antti Häkkänen sai tällä tavalla kaksi 5 000 euron erää samalta taholta.
Kansanedustajiksi valittujen ja varasijalle jääneiden ehdokkaiden kampanjarahoituksesta noin 40 prosenttia on tullut tuntemattomista lähteistä. Tuen lähteitä jää piiloon, koska lahjoittaja on kerrottava vain, jos tuen suuruus on vähintään 1 500 euroa. Suurin rooli tuntemattomiksi jäävillä tukijoilla oli kokoomuksen ja keskustan kampanjoissa. Esimerkiksi Antti Häkkäsen kampanja maksoi 112 746,00 euroa, ja tästä summasta 98 210 euroa jää pimentoon. Myös vaalikampanjoita varten otetut lainat saattavat olla todellisuudessa piilotukea, mutta sen ilmoittaminen on ehdokkaan oman harkinnan varassa.
Puolueiden keskeiset eduskuntavaaliteemat
Taulukossa on koottuna keskeisiä vaaliteemoja suomalaisilta eduskuntapuolueilta. Tiedot on kerätty joko puolueiden nettisivujen vaaliohjelmista tai puoluejohdon ulostuloista valtakunnallisessa mediassa.
Eduskuntavaaliehdokkaat puolueittain
Vaalipiirilautakunnat vahvistivat vaalien ehdokasasettelun ja laativat ehdokaslistojen yhdistelmän, johon otettiin arvotussa järjestyksessä kaikkien puolueiden ja valitsijayhdistysten ehdokkaat. Vuoden 2019 eduskuntavaaleissa ehdokaslistojen yhdistelmä laadittiin ja ehdokasasettelu vahvistettiin torstaina 14. maaliskuuta 2019. Yhdistelmässä on jokaisen ehdokkaan järjestysnumero, nimi, kotikunta sekä arvo, ammatti tai toimi. Ehdokaslistojen yhdistelmä oli nähtävillä muun muassa äänestyskopeissa.
Ehdokkaita asettavat puolueet ja valitsijayhdistykset yleensä julkaisevat ehdokkaansa nettisivuillaan. Erilaiset vaalikoneet myös usein listaavat ehdokkaita tietoineen.
Luopuneita edustajia
Eduskunnasta jäi vapaaehtoisesti pois useita hyvin kokeneita ja tunnettuja kansanedustajia. Näistä kokoomuksen Pertti Salolainen oli aloittanut kansanedustajana jo vuoden 1970 vaaleissa. Varapuhemiehenä toiminut keskustan Mauri Pekkarinen jäi pois oltuaan yhtäjaksoisesti kansanedustajana vuoden 1979 vaaleista lähtien. Keskustan myös ministerinä toimineista konkareista lähtivät myös Kauko Juhantalo, Sirkka-Liisa Anttila ja Seppo Kääriäinen. Sipilän hallituksen ministereistä luopuivat keskustalainen Anne Berner ja vaalikauden alussa ministerinä ollut kokoomuslainen Lenita Toivakka. Tunnetuimpiin luopujiin kuului aiemmin 20 vuotta perussuomalaisia johtanut sinisten ulkoministeri Timo Soini. Sinisen tulevaisuuden ryhmästä luopuivat myös esimerkiksi Lea Mäkipää ja Vesa-Matti Saarakkala. Myös vuoteen 2018 puhemiehenä toiminut ja lopuksi Liike Nyt:iin siirtynyt Maria Lohela jätti eduskunnan. Opposition edustajista eduskunnan jättivät muun muassa puolueidensa puheenjohtajina toimineet SDP:n Eero Heinäluoma, vihreiden Ville Niinistö ja RKP:n Stefan Wallin. Luopuneista edustajista Heinäluoma, Niinistö ja Pekkarinen pyrkivät ja lopulta nousivat europarlamenttiin.
Yleisradio
Yle näytti TV1-kanavalla 14. maaliskuuta vaalikeskustelun, jossa oli mukana yhdeksän eduskuntavaalipuoleen puheenjohtajaa. Tämän jälkeen 18. maaliskuuta – 1. huhtikuuta välisenä aikana esitettiin samojen puheenjohtajien henkilökohtaiset tentit, niin ikään suorina. Sen jälkeen 2. huhtikuuta järjestettiin pienpuolueiden tentti ja 4.–12. huhtikuuta kaksi teematenttiä, kaksikielinen vaalikeskustelu, johon perussuomalaiset ei osallistunut, toinen eduskuntavaalipuoleen puheenjohtajien suuri vaalikeskustelu ja nuorten vaalikeskustelu. Lähetykset esitettiin myös TV1:ssä viitottuna uusintana, ja ne olivat katsottavissa Yle Areenasta suorana sekä myöhemmin jälkikäteen. Lisäksi 4. huhtikuuta Yle Areenassa julkaistiin selkokielinen vaalikeskustelu, jossa on edustajat yhdeksästä eduskuntavaalipuolueesta. Myös Ylen radiokanavilla on paljon vaalisisältöä.
Lisäksi 14. maaliskuuta 2019 Yle Areenassa julkaistiin 12-osainen Ylen Vaalisohva-sarja, jossa suomalaiset kutsuvat ehdokkaita kotiinsa keskustelemaan eri teemoista. Teemat ovat työelämän muutos, politiikan tulevaisuus, ilmasto, nuorten pahoinvointi, piilorasismi, vammaisten asema yhteiskunnassa, perhepolitiikka, koulutus ja opetus, Suomen autioituminen, kulttuurin asema yhteiskunnassa, ruoantuotanto ja pienyrittäjyys.
MTV
Huomenta Suomessa jokaiselle puheenjohtajalle varattiin oma aamunsa, jolloin puolueiden puheenjohtajien ajatuksiin pääsi tutustumaan. MTV3-kanava esitti Sinustako kansanedustaja -ohjelman, jossa ehdokkaat ottivat mittaa toisistaan väittelyssä ja puhetaidossa. Ohjelmat esitettiin kahtena sunnuntaina 31. maaliskuuta ja 7. huhtikuuta. Suurimpien puolueiden puheenjohtajat ottivat mittaa toisistaan pääministeritentissä 2. huhtikuuta. Vaalien ratkaisuviikolla 10. huhtikuuta on vuorossa suuri vaalitentti, jossa eduskuntapuolueiden puheenjohtajat kohtaavat jälleen. Vaalipäivänä 14. huhtikuuta MTV3-kanavalla esitettiin Tulosilta-lähetys.
Vaalikoneita
Eduskuntavaaleissa ehdolla olevia ehdokkaita voi vertailla eri mediayhtiöiden, yritysten ja yhdistysten tekemien vaalikoneiden avulla. Vaalikoneessa vastataan kysymyssarjaan, minkä perusteella vaalikone osaa tarjota ehdokkaita, joiden mielipiteet ovat lähellä vastaajan mielipiteitä. Osassa vaalikoneista on mukana vain osa vaalipiireistä.
Niittyhepokatti
Niittyhepokatti eli kenttähepokatti (Decticus verrucivorus) on Euroopassa ja Siperiassa esiintyvä suurehko ja raskasrakenteinen hepokattilaji.
Levinneisyys
Suomessa sitä tavataan maan etelä- ja keskiosissa, joissa se on yleinen. Laji kuitenkin harvinaistuu pohjoista kohti. Levinneisyysalue kattaa lähes koko Euroopan, vain pohjoisimmista ja eteläisimmistä osista se puuttuu. Idässä levinneisyys ulottuu Keski-Aasiaan.
Isossa Britanniassa laji on uhanalainen ja rauhoitettu.
Elinympäristö ja elintavat
Niittyhepokatti elää nimensä mukaisesti lähinnä niityillä, kedoilla, kanervanummilla ja tienpientareilla kasvillisuuden joukossa. Joskus sitä tavataan soiltakin. Niittyhepokatti vaikuttaa suosivan jyrkkiä matalakasvustoisia rinteitä. Muista suurista hepokateista, kuten lehtohepokatista, poiketen laji sirittelee mieluiten kuumina kesäpäivinä auringonpaisteessa ja se sirittää vain päiväsaikaan. Äänenä on usein monta minuuttia yhtäjaksoisesti kestävä kirkas siritys. Koiraat saattavat kokoontua ryhmiksi, joissa ne kutsuvat naaraita yhdessä. Hepokatin siritys voi kuulua jopa 50 metrin päähän.
Käsiteltäessä niittyhepokatti voi purra haavan.
Kopanáki
Kopanáki on Kreikan kylä, joka kuuluu hallinnollisesti Trifylían kuntaan, Messenian alueyksikköön ja Peloponnesoksen alueeseen. Kylän väkiluku on 931 (vuonna 2011).
pienoiskuva|vasen|upright=0.68|Káto Kopanákin Johannes Kastajan (Tímios Pródromos) kirkko. Kopanákin kylä sijaitsee Meligalán tasangolla noin 11 kilometriä sisämaahan Peloponnesoksen niemimaan länsirannikosta eli Joonianmeren rannasta ja noin 18 kilometriä itäkoilliseen Kyparissíasta. Kopanáki muodostaa myös laajemman kyläyhdyskunnan (Τοπική Κοινότητα Κοπανακίου, Topikí Koinótita Kopanakíou), johon kuuluvat varsinaisen Kopanákin kylän lisäksi kylät Agiánnis, Ágios Dimítrios, Rizochóri ja Troupakéika. Koko yhdyskunnan väkiluku on 1 042.
Aiemmin kylä kuului Aetóksen kuntaan ja vuodesta 2011 lähtien Trifylían kunnan Aetóksen kunnallisyksikköön.
Kylän läheltä on löydetty helladisen kauden asutuksen jäänteet.
Jouko Lehtinen
Lehtinen sijoittui vuoden 1983 Kalevan kisoissa 100 metrillä kolmanneksi ja 200 metrillä toiseksi. Hän saavutti 200 metrillä myös kaksi muuta SM-mitalia oltuaan kolmas vuosina 1982 ja 1984. Lehtinen edusti Suomea sisäratojen EM-kisoissa 1983, jossa hän karsiutui alkuerissä 60 metrillä ja 200 metrillä. Hän oli mukana myös Helsingin MM-kisoissa 1983 välieriin selvinneessä pikaviestijoukkueessa.
Littoisten Työväen Urheilijat
Littoisten Työväen Urheilijat (LTU) on vuonna 1932 perustettu Lietolainen urheiluseura. Seuran lajeja ovat hiihto, jalkapallo, lentopallo, lacrosse ja yleisurheilu. Lisäksi sillä on nais- ja veteraanijaostot. Seuralla on yli 700 jäsentä.
Jalkapallo
Littoisten Työväen Urheilijoiden edustusjoukkue pelaa jalkapalloa Nelosessa.
Katochí
Katochí on Kreikan kaupunki, joka kuuluu hallinnollisesti Mesolóngin kuntaan, Aitolia-Akarnanian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Κατοχής, Dimotikí Koinótita Katochís). Kaupungin väkiluku on 2 829 (vuonna 2011).
pienoiskuva|vasen|upright=0.7|Katochín torni. Katochín pieni kaupunki sijaitsee Achelóos-joen varrella noin kymmenen kilometriä länteen Aitolikón kaupungista ja noin 26 kilometriä länteen Mesolóngin kaupungista.
Aiemmin kaupunki kuului Oiniádeen kuntaan ja vuodesta 2011 lähtien Mesolóngin kunnan Oiniádeen kunnallisyksikköön.
Jouppilanvuori
Jouppilanvuori eli Joupiska on Seinäjoen korkein kohta, 118 metriä merenpinnasta. Jouppiskaa on 1980-luvulta asti korotettu niin, että siellä pystyy laskettelemaan talvisin. Mäki sijaitsee Jouppilan alueella. Rinneravintola Joupiska on nykyään auki ympäri vuoden. Laskettelutoiminta oli pitkään kokonaan lakkautettu.
Kukkulalta on laaja näkymä koko kaupunkiin. Ajorata johtaa kukkulan päälle. Kukkulalla on myös mastoja ja neljän hyppyrimäen muodostama mäkihypyn suorituspaikka. Talvisin käytössä ovat 3 ja 5,5 kilometrin valaistut hiihtoladut, joita pitkin on yhteys Kyrkösjärvelle ja Ilmajoen Tuomikylään sekä Törnävälle.
Pete Parkkonen (laulaja)
thumb|260px|Pete Parkkonen Lappeenrannassa vuonna 2012. Pete Eemeli Parkkonen (s. 8. helmikuuta 1990 Pihtipudas) on suomalainen laulaja, joka tuli julkisuuteen Idolsin neljännen tuotantokauden kautta.
Parkkonen on julkaissut englanninkieliset albumit First Album (2009) ja I’m an Accident (2010). Ensimmäinen suomenkielinen albumi ilmestyi keväällä 2014.
Idols
Parkkosen ura alkoi Idolsissa. Alkukarsinnoissa hän esitti J. Karjalaisen kappaleen ”Mies jolle ei koskaan tapahdu mitään” ja pihtiputaalaisen yhtyeensä The Woosen kappaleen ”City Queen”. Teatteriviikonloppuna hän esitti jälleen kappaleen ”City Queen” sekä Katy Perryn kappaleen ”I Kissed a Girl”.
Semifinaaleissa Parkkonen lauloi Foo Fightersin kappaleen ”Come Alive”, Danko Jonesin kappaleen ”Cadillac” sekä Eppu Normaalin ”Suomi-ilmiön”. ”Come Alive” oli myös Idols-semifinalistien yhteisellä Tähtiluokka -albumilla (2008).
Finaalissa Parkkonen esitti kappaleet Egotrippi – "Posteljooni", A – "Nothing", Sara – "Rauhan aika", Kings of Leon – "Sex on Fire", Chris Cornell – "You Know My Name", Lenny Kravitz – "A Long and Sad Goodbye" ja Disco Ensemble – "Drop Dead Casanova". Parkkonen sijoittui kilpailussa lopuksi kolmanneksi, sillä hän putosi viimeistä edellisessä finaalijaksossa, jossa hän hävisi Koop Arposelle ja Anna Puustjärvelle (myöh. taiteilijanimellä Anna Puu).
First Album (2009) ja I’m an Accident (2010)
Joulukuussa 2008 Parkkonen solmi levytyssopimuksen Sony Musicin kanssa.
Parkkosen maaliskuussa 2009 ilmestynyt esikoisalbumi First Album nousi Suomen albumilistan ensimmäiseksi ja myi kultaa. Parkkonen yhtyeineen vieraili maaliskuussa 2009 The Voicen Livenä vieraissa -ohjelmassa ja esitti oman versionsa Britney Spearsin kappaleesta "Womanizer", joka oli myös Livenä vieraissa 2 (2009) -kokoelma-albumilla. Kesällä 2009 Parkkonen sai huomiota unohdettuaan MTV3:n suorassa Pitkä kuuma kesä -ohjelmassa Popedan ”Kuuma kesä” -kappaleen sanat.
Parkkosen toinen albumi I’m an Accident ilmestyi 17. helmikuuta 2010. Levyn nimisingle ”I’m an Accident” julkaistiin 12. tammikuuta 2010. Samana vuonna Parkkonen osallistui Nelosella esitettyyn Kuorosota-ohjelmaan, jossa hänen kuoronsa sijoittui toiseksi Suvi Teräsniskan johtaman Oulun kuoron jälkeen. Parkkosen johtama Pihtiputaan kuoro lahjoitti yli 20 000 euroa äänestystuloista valitsemalleen hyväntekeväisyyskohteelle Popi ry:lle.
Kolmas albumi (2014)
Kahden englanninkielisen albumin jälkeen Parkkonen julkaisi omaa nimeään kantavan, ensimmäisen suomenkielisen albuminsa 25. huhtikuuta 2014. Albumilta on julkaistu kaksi singleä: ”Mitä minä sanoin” joulukuussa 2013 ja ”Mun” helmikuussa 2014.
Syksyllä 2014 Parkkonen kilpaili Tanssii tähtien kanssa -ohjelman yhdeksännellä tuotantokaudella. Hän voitti kisan tanssiparinaan Katri Mäkinen.
Marraskuussa 2016 Parkkonen voitti Tähdet, tähdet -kilpailun.
Neljäs albumi (2018)
Parkkosen neljäs albumi Pete julkaistiin 23. marraskuuta 2018. Albumi sijoittui Suomen viralliselle albumilistalle kahdeksi viikoksi ja sen paras sijoitus oli ensimmäisen viikon kahdeksas sija. Albumin kappaleita oltiin julkaistu ennen albumia singenä. Vuonna 2016 Viivi Huuskan ohjaama "Kohta sataa" -kappaleen musiikkivideosta tuli hitti ja teki vuonna 2016 Parkkosesta seksisymbolin.
2022
Toukokuussa 2022 julkistettiin, että Pete Parkkonen on yksi Vain elämää -televisiosarjan kolmannentoista tuotantokauden artisteista.
Riippala
Riippala oli inkeriläinen kylä entisessä Järvisaaren luterilaisessa seurakunnassa Inkerissä. Kylän paikka sijaitsee nykyään Leningradin alueen Tusinan piirissä Venäjällä.
Pete Parkkonen (laulaja)
Yksityiselämä
Parkkonen on kotoisin Pihtiputaalta. Hänen isoisänsä oli Martiniquelta kotoisin ollut sirkustaiteilija ja muusikko Pierre Rassin, jolla oli ollut lyhyt suhde Parkkosen isoäidin kanssa Suomen Tivolin kiertueella Äänekoskella.
Riippala
Riippala sijaitsi Tusina-Hattula maantien varrella. Kylän perustivat siirtolaiset Suomesta 1800-luvun puolivälissä. Järvisaarella näitä siirtolaisia kutsuttiin karjalaisiksi. Riippalan maat vuokrattiin Hattulan hovilta, ja kylä mainitaan kirkonkirjoissa ensimmäisen kerran vuonna 1876. Riippala oli olemassa vielä vuonna 1905, ja siellä oli noin 15 taloutta. 1910-luvun alussa hovi ei suostunut uusimaan vuokrasopimusta, ja kylän asukkaiden täytyi jättää talonsa ja peltonsa. Alueen läpi rakennettiin Tusinasta Hattulaan johtava rautatieosuus. Riippalassa 1870- ja 1880-luvuilla kirkonkirjojen mukaan asuneita sukuja: Lätti (kotoisin Jaakkimasta), Sinkkonen (Jaakkima), Tiainen (Suomesta).
Pete Parkkonen (laulaja)
Yksityiselämä
Parkkosen isä Kari Parkkonen on myös muusikko. Parkkosella on isosisko Virve ja isoveli Ville, joka esiintyy taiteilijanimellä Ville Eetvartti ja osallistui muun muassa Uuden Musiikin Kilpailuun 2012.
Parkkosella on Johanna von Hertzenin kanssa vuonna 2015 syntynyt poika, joka on heidän yhteishuoltajuudessaan, mutta he eivät ole koskaan olleet parisuhteessa.
Estramustiini
Estramustiini on syöpälääke, sytostaatti. Sitä käytetään pitkälle levinneen miesten eturauhassyövän hoidossa. Estramustiini on alkyloiva aine, sekä typpisinappikaasun eli mustiinin johdos, tarkennettuna syöpälääkkeiden hoitokategoriassa. Lääkkeen vaikutus perustuu miessukuhormonin, testosteronin tason alenemiseen elimistössä.
Muiden vastaavien muassa, Estracyt-nimistä lääkettä voidaan antaa 140 mg kapselissa po. eli suun kautta. Lääkkeen käyttöön sisältyy vasta-aiheita (syitä olla käyttämättä juuri tätä/tämän tyyppistä lääkettä, varotoimia, sekä joitain vakavia haittavaikutuksia).
A Guy Called Gerald
thumb|240px|A Guy Called Gerald esiintymässä Detroit Electronic Music Festivalissa 2007.Gerald Simpson (s. 6. helmikuuta 1967 Macclesfield, Iso-Britannia) on manchesterilainen taiteilijanimellä A Guy Called Gerald toimiva muusikko, tuottaja ja DJ. Hänet tunnetaan parhaiten acid house -musiikin pioneerina 1980-luvun lopulta.
Simpson perusti vuonna 1988 yhdessä Graham Masseyn ja Martin Pricen kanssa 808 State -yhtyeen, josta hän lähti soolouralle vuonna 1989. A Guy Called Geraldin suurin hitti on Voodoo Ray, joka nousi Britannian singlelistan sijalle 12. vuonna 1989.
Huilumies
”Huilumies” on Vesa-Matti Loirin esittämä musiikkikappale, joka edusti Suomea Eurovision laulukilpailussa 1980. Kappale on Aarno Ranisen säveltämä ja Vexi Salmen sanoittama. Loirin taustakuorossa lauloivat sekä Suomen karsinnoissa että kansainvälisessä loppukilpailussa Arto Alaspää, Kalle Fält, Maarit Hurmerinta, Martti Metsäketo ja Irina Milan. Alkukarsinnassa Hurmerinnan tilalla lauloi Marjo-Riitta Kervinen.
Vuoden 1980 Suomen karsinnat järjestettiin kutsukilpailuna, ja alkukarsinnassa kuultiin 11 kutsutun säveltäjän kappaleet. Alkukarsinnasta pääsi loppukarsintaan kuusi kappaletta, jotka musiikin ammattilaisista koottu raati päätti. Suurin osa jatkoon päässeistä sävelmistä edusti Ylen mainostamaa kokeilevaa linjaa, ja kevyemmät ja iskelmällisemmät kappaleet putosivat jatkosta. Loppukarsinnassa viisi alueraatia, jotka koostuivat kevyen musiikin asiantuntijoista ja harrastajista, äänestivät finaaliin lähetettävästä kappaleesta. Kaikki viisi raatia asettivat ”Huilumiehen” ensimmäiselle sijalle.
Useimpien mielestä oikea kappale voitti. Loiri itse oli ihastunut kappaleeseen ensikuulemalta. Hänen mielestään kappaleessa oli kaikki tarvittava: hyvä sävellys, rytmi ja sanat.
”Huilumies” sijoittui Alankomaiden Haagissa järjestetyssä loppukilpailussa viimeiselle sijalle ja keräsi yhteensä kuusi pistettä; Norjalta viisi ja Ranskalta yhden. Helsingin Sanomien tv-kriitikko Jukka Kajava kehotti kilpailun jälkeisenä maanantaina tuntemaan ylpeyttä Suomen edustuskappaleen erilaisuudesta laskelmoiden tuotettujen, moneen kertaan kuultujen esitysten rinnalla.
Mikko Luovi
Mikko Luovi (s. 5. marraskuuta 1973 Raahe) on suomalainen entinen jääkiekkoilija. Hän pelasi urallaan laitahyökkääjänä yhteensä 293 SM-liigapeliä Ilveksessä ja Lukossa ja teki niissä tehot 70+63=136. Luovi pelasi myös 276 peliä Elitserien-joukkue Brynäs IF:ssä ja teki niissä tehot 57+93=150. Luovi voitti Ruotsin mestaruuden keväällä 1999. Luovi oli urallaan hyvä luistelija ja taitopelaaja.
Ura
Luovi pelasi ensimmäiset aikuisten pelinsä kasvattajaseurassaan Raahen Kiekko-Vesassa, 2. divisioonassa kaudella 1988–89. Hän pelasi seuraavat viisi kautta Tampereen Ilveksessä ja teki liigadebyyttinsä heti ensimmäisellä kaudellaan. Vuonna 1991 Luovi voitti alle 18-vuotiaiden EM-kisoissa pronssia ja pelasi myös vuosina 1992 ja 1993 Suomen alle 20-vuotiaiden MM-kisoissa. Kaudet 1994–95 ja 1995–96 Luovi pelasi Rauman Lukossa. Hän voitti Lukossa pronssia keväällä 1996. Tämän jälkeen hän pelasi seitsemän kautta Brynäs IF:ssä. Kaudeksi 2003–04 Luovi palasi Rauman Lukkoon.
Kaudella 2004–05 Luovi pelasi taas Brynäsissä, mutta loukkaantui 16 pelin jälkeen. Hän pelasi myös kaksi Suomi-sarjapeliä Raahe-Kiekossa. Hänen uransa oli jonkin aikaa katkolla, kunnes lähti try-outille Tampereen Ilvekseen kaudella 2005–06, mutta hän sai sopimustarjouksen Sveitsin Nationalliga B:stä, HC Lausannen joukkueesta. Luovi kuitenkin palasi loppuvuodesta 2005 takaisin Rauman Lukkoon, joka pelasi katastrofikauttaan. Hän lopetti uransa Tanskan AL-Bank Ligaenin Herning Blue Foxissa, jossa voitti Tanskan mestaruuden.